b'\n_START_ARTICLE_\nBritish Academy of Film and Television Arts\n_START_SECTION_\nIntroducere\n_START_PARAGRAPH_\nOrganiza\xc8\x9bia British Academy of Film and Television Arts a fost fondat\xc4\x83 \xc3\xaen 1947 ca o organiza\xc8\x9bie non-profit sub numele ini\xc8\x9bial de British Film Academy (\xc3\xaen rom\xc3\xa2n\xc4\x83, Academia de film britanic\xc4\x83), de c\xc4\x83tre David Lean, Alexander Korda, Carol Reed, Charles Laughton, Roger Manvell \xc8\x99i alte personalit\xc4\x83\xc8\x9bi marcante din industria de film a Marii Britanii. \xc3\x8en anul 1958, Academia a fuzionat cu o alt\xc4\x83 organiza\xc8\x9bie profesionist\xc4\x83, Guild of Television Producers and Directors (Breasla produc\xc4\x83torilor \xc8\x99i regizorilor de televiziune) pentru a forma Society of Film and Television (Societatea de film \xc8\x99i televiziune), care \xc8\x99i-a schimbat numele \xc3\xaen cel actual, British Academy of Film and Television Arts, \xc3\xaen 1976._NEWLINE_Conform statutului s\xc4\x83u, BAFTA este organiza\xc8\x9bie independent\xc4\x83 non-profit "av\xc3\xa2nd misiunea de a sus\xc8\x9bine, dezvolta \xc8\x99i promova toate formele de art\xc4\x83 care implic\xc4\x83 imagini \xc3\xaen mi\xc8\x99care, prin identificarea \xc8\x99i recompensarea excelentului, inspirind practican\xc8\x9bii [acestor arte] \xc8\x99i f\xc4\x83c\xc3\xa2nd ca publicul s\xc4\x83 beneficieze [de acestea]." (conform, \'BAFTA has a mission to "support, develop and promote the art forms of the moving image, by identifying and rewarding excellence, inspiring practitioners and benefiting the public" \')._NEWLINE_\xc3\x8en completarea ceremoniilor de acordare a premiilor anuale, BAFTA organizeaz\xc4\x83 programe de-a lungul \xc3\xaentregului an, incluz\xc3\xa2nd pre-prezent\xc4\x83ri de filme, \xc3\xaent\xc3\xa2lniri, evenimente, lecturi \xc8\x99i interviuri cu oameni cunoscu\xc8\x9bi \xc8\x99i aprecia\xc8\x9bi din lumea filmului. Suportul material al BAFTA provine din calitatea de membru a peste 6.500 de oameni din industria filmului, televiziune \xc8\x99i industria jocurilor video. Sediul principal al BAFTA este \xc3\xaen Piccadilly \xc3\xaen Londra, dar organiza\xc8\x9bia are filiale \xc3\xaen Sco\xc8\x9bia, \xc8\x9aara Galilor, New York City \xc8\x99i Los Angeles._NEWLINE_De\xc8\x99i aceste patru sucursale au operat sub propriul lor nume, (BAFTA Scotland, BAFTA Cymru, BAFTA East Coast \xc8\x99i BAFTA Los Angeles), \xc3\xaen iulie 2010, toate aceatea au fost reunite ca fiind complet afiliate organiza\xc8\x9bie mam\xc4\x83, BAFTA._NEWLINE__NEWLINE_\xc3\x8en noiembrie 2007 un program special dedicat anivers\xc4\x83rii BAFTA a fost prezentat pe postul de televiziune ITV, pentru a comemora cei 60 de la fondarea organiza\xc8\x9biei, Happy Birthday BAFTA.'